Wejdene

D’ **Wejdene Chaïb** (uff Frànzeesch sààga m’r  üss; * 23. Àwrìl 2004 z’ Saint-Denis, Département Seine-Saint-Denis), bass’r bekànnt unter’m Kìnschtlernàmma **Wejdene**, ìsch a frànzeescha R&B-Sangera. Sa ìsch ànna 2020 mìt’m Liad *Anissa* bekànnt worra.

## ìhra Kìnderjoohra
D’ Wejdene Chaïb ìsch àm 23. Àwrìl 2004 z’ Saint-Denis bii Pàriis ìn’ra tüneesischa Fàmìlia-n-uff d’ Walt kumma. Sa hàt a Tail vun ìhrer Kìndhait z’ La Courneuve ìm Département Seine-Saint-Denis verbrocht, vor äbb sa mìt dr Fàmìlia uff Brunoy ìm Département Essonne gwàndelt hàt. Sa ìsch mìt ìhra dräi G’schwìschterta uffg’wàcksa. Ìhra Müatter ìsch P’flaagera un ìhr Vàtter, dr Badra Zarzis, ìsch Sanger un Müüsikànt. Zamma mìt em hàt d’ Wejdene schuu zitter dr Kìndhait g’sunga. Sa hàt salbscht allai Müüsik g’larnt un hàt un düat ìhra aigana Liadtäckschta schriiwa.

## ìhra Müüsikkàrriar
### s’ Liad ''Anissa'' un s’ äärschta Àlbum (ànna 2020/21)
D’ Wejdene hàt àm Àfàngsjoohr 2019 a Instagram-Konto ärschtällt. Uff dam Nätzwark hàt sììe ìm Nowamber 2019 dr Tàlantmänätscher Dadoué Blazi g’märkt — ar schtàmmt vum saalwa Schtàdtviartel wia sìe. Àm Monet druff ìsch’r Produzänt vun ìhrer äärschta Sìnggel *J’attends* worra, un d’rnooh àui vun ìhrer zwaita Sìnggel nàmmens *J’peux dead* ìm Hornung 2020.

Ìm Àwrìl 2020 hàt d’ Anissa uff TikTok a äärscht Video vun ìhrem Liad *Anissa* veräffentligt. Sa hàt ìn ìhra Àbonnanta-n-a Üssforderung vorg’schlààga, àwwer dia hann a àndra Üssforderung g’màcht mìt ìhra Liadtäckschta un -Tànza. Ìnnerhàlb vun a pààr Moneeta hann ìnsg’sàmt äbba  B’nutzer àn dr Üssforderung mìtg’màcht. D’ Üssforderung ìsch schpeeter uff wittera Plàttforma getailt worra, un drüss ìsch ìm Mai a Müüsikvideo äntschtànda. Ain Moneet schpeeter, àm 30. Jüüni, ìsch d’ Sìnggel *Anissa* àls guldiga Schàllplàtta üsszaichent worra. Ìm Mìtta-n-Àuigscht ìsch sa Plàtiin-Schàllplàtta worra. Ìn dam Liad düat sa vun’ra betrüügerischa Beziihung mìt’ra Küsiina nàmmens Anissa reeda — fìr dàs hàt sa sìch vun aina vun ìhra aigana Beziihunga loo ìnschpiriara. S’ Liadtäckscht ìsch sehr aifàch gsìì, un drìnn sìnn manckmol Schproochfaahler — waagadam ìsch d’ Wejdene mìt dr Aya Nakamura verglììcha worra. Dr Sàtz *Tu hors de ma vue* („Düü üss miinera Sìcht“) ohna Zittwort ìsch sogààr a Meme uff’m Internet worra. 

Ìm Mìtta Jüüni 2020 hàt d’ Wejdene a Vertrààg mìt’m Müüsikläibel Caroline unterschrììwa. Àm 19. Àuigscht hàt sa ìhra viarta Sìnggel *Coco* veräffentligt; Ìm Müüsikvideo zem Liad hàt dr Just Riadh d’ Rolla vum Liabschter g’schpììlt. Uff YouTube ìsch’s s’ zwaita Müüssikvideo uff Frànzeesch gsìì, womm’r ìn da äärschta Taaga noh dr Veräffentligung àm maischta g’lüagt hàt — noh *Au DD* vum Band PNL. Ìm Moneet druff ìsch’s àls guldiga Schàllplàtta üsszaichent worra.

Ìhr äärscht Àlbum nàmmens *16* — wia ìhr Àlter ìn dara Zitt — ìsch àm 25. Septamber 2020 ärschììna. Bis zu doo hàt sa ìhr Àlter g’haim. Uff’m Àlbum sìnn 12 Liader z’ loosa, fìr ìng’sàmt a hàlwa Schtunda. Ìnsgsàmt sìnn ìn dr äärschta Wucha  Examplààra verkàuift worra. Schpeeter ìsch d’ Wejdene uff’m Liad *Loin de tout* vum Rapper Jul z’ loosa gsìì, wo uff siim Àlbum *Loin du monde* ärschììna-n-ìsch. Ìm März 2021 ìsch a witter Zammaschàffa mìt’m Jul verkìndigt worra. Ìm Àwrìl 2021 ìsch d’ Näijüssgààb vum Àlbum *16* üssagànga, mìt wittera Liader druff. D’ Näijüssgààb ìsch fìr dr 9. Àwrìl verkìndigt worra, àwwer ’s ìsch aina Wucha vorhaar üssagànga, dänn a pààr Liader sìnn illegààl ìm Internet hoochglààda worra.. D’ Näijüssgààb haisst *16 ou pas* un zeehlt 19 Tìtel. Uff dam Àlbum ìsch s’ Liad *Single d’or* zamma mìt’m Jul z’ loosa, wo ìm März ààkìndigt worra ìsch. Àui dr Rapper Hatik ìsch ìm Liad *Dans ma bulle* uff’m Àlbum z’ loosa.

Àm 20. Àuigscht 2021 ìsch ìhra Sìnggel *Ta Gow* ärschììna. S’ Müüsikvideo zem Liad zamma mìt dr Maeva Ghennam ìsch a pààr Taaga schpeeter veräffentligt worra.

### s’ zwaita Àlbum ''Glow Up'' ànna 2022
A pààr Wucha vor dr Veräffentligung vum Àlbum *Glow Up*, hàt ìn dr Wejdene ìhr Produzänt un Mänätscher Feuneu siina Müüsikkàrriar g’schtoppt, fìr sìch zem Islam bekeehra — ar ìsch waagem Mord vu’ma 19-jaahriga Frììnd ìn Polizäig’waarsààmkait gsìì.

Àm 16. Dezamber 2022 ìsch ìhr zwait Àlbum *Glow Up* üssakumma S’ Wark ìsch ìn zwai Tailer nàmmens *bon mood* („güata Lüüna“) un *bad mood* („schlachta Lüüna“) getailt. S’ Àlbum ìsch witt b’fäärdert worra, àwwer hàt kää güater Ärfolg g’hàà: ’S ìsch numma-n-uff Plàtz 106 ìn da frànzeescha Charts ànakumma, un numma  Schàllplàtta sìnn ìn dr äärschta Wucha nooh dr Veräffentligung verkàuift worra.

Àm 9. Hornung 2024 hàt d’ Wejdene a EP nàmmens *W* loo ärschiina. Druff sìnn R&B-Liader z’ loosa, un dr Dadju un dr Monsieur Nov hann dràà mìtgmàcht. Ìn ìhra Àuiga hàt sa uff dr EP ìhra bäschta Müüsik g’màcht.

## ìhr Prìwààtlaawa
Ìm Àwrìl 2024 hàt d’ Wejdene bekànnt gaa, àss sa ìn’ra Beziihung mìt’m Rapper Koba LaD ìsch. Wu dr Koba LaD ìm Septamber 2024 waaga’ma Otounfàll iig’schpärrt worra-n-ìsch, hàt em d’ Wejdene vertaidigt.

Ìn dr Wejdene ìhr Ex-Liabschter, dr Rapper YKM, ìsch mìt’m Mord vu siim Frììnd ìm Viartel Hautes-Mardelles z’ Brunoy (Département Essonne) ààklààgt worra. Waagadam hàt d’ Wejdene àb Oktoower 2022 a kurza Pàuisa ìn ìhrer Müüsikkàrriar g’màcht.

## ìhra Diskogràfii
; Schtüdioàlba
* 2020: 16 (Caroline, FR: )
* 2022: Glow Up (Virgin Records)

; Sìnggels
* 2019: J’attends
* 2020: J’peux dead
* 2020: Anissa
* 2020: Coco
* 2020: 16
* 2021: Réfléchir
* 2021: Je t’aime de ouf
* 2021: Ta Gow
* 2022: La Meilleure
* 2022: Re
* 2022: Calle (feat. Beendo Z)
* 2022: Poto
* 2022: Baby Boo (feat. Nej)

; wittera Liader, wo sa dràà mìtg’màcht hàt 
* 2020: Trahison (vum Larsé)
* 2020: Le Pouvoir des fleurs 2020* (Tous unis au profit de l’Institut Pasteur)
*2020: Loin de tout (zamma mìt’m Jul)
*2021: Chiron (zamma mìt’m Naps)
*2022: Gang gang* (zamma mìt’m S-Pion)
*2022: Le sang (zamma mìt’m Kalash un em Rvssian)
*2023: Train de vie (zamma mìt’m Heuss l’Enfoiré)

## Nominiarunga bii Priisverlaihunga
* NRJ Music Awards 2020: Frànzeeschschproochiger Äntdäckungskìnschtler vum Joohr
* NRJ Music Awards 2020: Wiibliga Frànzeeschschproochiga Kìnschtlera vum Joohr
* NRJ Music Awards 2021: Wiibliga Frànzeeschschproochiga Kìnschtlera vum Joohr

## Weblìnks

* ìn dr Wejdene ìhra offiziälla Websitta (frànzeesch)
* 
* ìhra Laawesb’schriiwung bii dr Radio NRJ (frànzeesch)
* 
* 
* 
* ìn dr Wejdene ìhra Liadtäckschta bii *Genius* (anglisch)
* 
* 
* d’ Wejdene bii Universal Music (frànzeesch)

## Ainzelnoohwiisa